wannaphong/clean_thaiwikipedia huggingface dataset:
# เรกซ์ แฮร์ริสัน
ท่านเซอร์ เรจินัลด์ เรกซ์ แครีย์ แฮร์ริสัน  (5 มีนาคม ค.ศ. 1908 - 2 มิถุนายน ค.ศ. 1990) เป็นนักแสดงชาวอังกฤษ มีผลงานการแสดงภาพยนตร์และละครเวที เจ้าของรางวัลโทนี และรางวัลออสการ์ จากบทบาทศาสตราจารย์เฮนรี ฮิกกินส์ ทั้งในละครและภาพยนตร์เพลงเรื่อง บุษบาริมทาง (My Fair Lady) ดัดแปลงจากบทประพันธ์ของจอร์จ เบอร์นาร์ด ชอว์ 

เคยเข้าชิงรางวัลออสการ์ปีก่อนหน้า  จากบทจูเลียส ซีซ่าร์  ใน  คลีโอพัตรา (1963) บทเด่นอื่นๆ  เช่น  พระเจ้ากรุงสยาม  ใน  Anna and the King of Siam ,คู่รักชาวเกย์กับ ริชาร์ด เบอร์ตัน ใน  Staircase ฯลฯ
# แกนิมีด (เทพปกรณัม)
แกนิมีด  ในตำนานเทพปกรณัมกรีก เป็นเจ้าชายแห่งเมืองทรอย และ เป็นบุตรชายคนเล็กของกษัตริย์ทรอส แห่งดาร์ดาเนีย มีพี่ชายสองคนคือ อิลัส (Ilus) และ อัสซาราคัส (Assaracus) ซึ่งในอนาคตอิลัสจะเป็นผู้ก่อตั้งเมืองอิลิออส หรือ อิลิออน ซึ่งต่อมาเรียกกันในนามเมืองทรอยนั่นเอง (กรีก : Ἴλιον, Ilion หรือἼλιος, Ilios; และ Τροία, Troia; ละติน :Trōia และ Īlium;) โฮเมอร์ได้พรรณาเกี่ยวกับแกนิมีดเอาไว้ว่า เป็นผู้ที่มีรูปโฉมงดงามที่สุดในเหล่ามนุษย์ทั้งปวง   

แกนิมีดถูกลักพาตัวไปโดย เทพซูสที่จำแลงร่างกลายเป็นอินทรียักษ์ โฉบเอาตัวแกนิมีดจากภูเขาไอดาในแคว้นไฟรเจีย ไปเป็นผู้รับใช้บนเขาโอลิมปัส ทำหน้าที่เป็นผู้ถวายพระสุธารส (cupbearer) แทนที่เทพีเฮบี เทพีแห่งความเยาว์วัย ธิดาของซูสและฮีรา

ที่ได้กล่าวไว้ในมหากาพย์ อีเลียด กษัตริย์ทรอสผู้เป็นพระบิดาทรงโทมนัสโศกเศร้าเสียใจเป็นอย่างมาก เทพซูสจึงบัญชาให้ เทพเฮอร์มีส นำข่าวสารและของกำนัลไปให้แก่กษัตริย์ทรอส นัยว่าเป็นการปลอบใจสารนั้นมีใจความว่า แกนิมีดนั้นยังมีชีวิตอยู่ อีกทั้งยังได้รับประทานพรให้มีชีวิตอมตะ รับใช้เหล่าเทพอยู่บนสรวงสวรรค์ เมื่อกษัตริย์ทรอสทรงทราบเรื่อง ก็ทรงมีความยินดีปรีดากับข่าวสารและของกำนัลที่เป็นม้าวิเศษยิ่งนัก 

ชื่อ แกนิมีด ถูกนำมาใช้เป็นชื่อดวงจันทร์ดวงหนึ่งของดาวพฤหัสบดี ที่ค้นพบโดยกาลิเลโอ กาลิเลอี เมื่อวันที่ 7 มกราคม ค.ศ. 1610 ดวงจันทร์แกนิมีดเป็นดาวบริวารที่ใหญ่ที่สุดในระบบสุริยะ

 แหล่งข้อมูลอื่น
# ซิสซี สเปเซก
ซิสซี สเปเซก  เกิดเมื่อวันที่ 25 ธันวาคม ค.ศ. 1949 เป็นนักแสดง นักร้องชาวอเมริกัน เป็นที่รู้จักจากบทบาท แคร์รี ไวต์ ในภาพยนตร์สยองขวัญของไบรอัน เดอ พัลมา ในปี 1976 เรื่อง Carrie ซึ่งทำให้เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม

ในปี ค.ศ. 1980 เธอได้รับรางวัลออสการ์ สาขานักแสดงนำหญิงยอดเยี่ยมจากการรับบทเป็นดาราคันทรีสาวที่ชื่อ โลเรตตา ลีนน์ ใน Coal Miner's Daughter เธอได้รับการเสนอชื่อเข้าชิงทั้งหมด 6 ครั้ง สเปเซกเป็นที่รู้จักในฐานะนักแสดงบทบาทชีวิต แต่เธอก็เล่นบทตลกด้วย ภาพยนตร์ที่สเปเซกแสดงทำเงินมากกว่า 700 ล้านดอลลาร์สหรัฐ ทั่วโลกSissy Spacek - Box Office Data Movie Star
# อาร์เจนติโนซอรัส
อาร์เจนติโนซอรัส  เป็นไดโนเสาร์ซอโรพอด กลุ่มไททันโนซอร์ที่ใหญ่ที่สุด ยาวถึง 35 เมตร
เป็นไดโนเสาร์ที่ใหญ่รองลงมาจาก พาตาโกไททันที่ยาวถึง 37-40 เมตร อาร์เจนติโนซอรัส หนักถึง 75-80 ตัน ถูกค้นพบโดย กัลลิเมอร์ เฮเลเดีย ที่ประเทศ อาร์เจนตินา ชื่อมีความหมายว่ากิ้งก่าแห่งอาร์เจนตินา เป็นเหยื่อที่ใหญ่ที่สุดของกิก้าโนโตซอรัส ค้นพบฟอสซิลที่ประเทศอาร์เจนตินา อาศัยอยู่ในยุคครีเทเชียสตอนต้นเมื่อประมาณ 97-94 ล้านปีก่อน

 ลักษณะ 
เกรโกรี่ พอล ได้ประมาณขนาดของ อาร์เจนติโนซอรัส ไว้ที่ 30-39 เมตร และมีน้ำหนักระหว่าง 80-200 ตัน ต่อมาในปี 2006 คาร์เพนเตอร์ ได้ประมาณขนาดของ อาร์เจนติโนซอรัส โดยใช้ ซาลตาซอรัส เป็นที่อ้างอิงที่ประมาณ 41 เมตร (98ฟุต) และน้ำหนักประมาณ 80 ตัน

อาร์เจนติโนซอรัส เมื่อแรกเกิดมีขนาดตัวพอ ๆ กับลูกสุนัขเท่านั้น แต่ทว่าจะเพิ่มน้ำหนักตัวเองได้อย่างมากมหาศาลถึงวันละ 40 กิโลกรัม และจะมีขนาดโตเต็มที่เมื่ออายุได้ราว 40 ปีอายุที่มากที่สุดอาจมากถึง200ปีภารกิจซ่าท้าตาย Deadly Pole to Pole, สารคดีทางช่อง 7: วันเสาร์ที่ 4 กุมภาพันธ์ พ.ศ. 2560
# จูลี คริสตี
จูลี ฟรานเซส คริสตี  เกิดเมื่อวันที่ 14 เมษายน ค.ศ. 1941 เป็นนักแสดงชาวอังกฤษ เป็นป็อปไอค่อน ของยุคสวิงกิงลอนดอน ในคริสต์ทศวรรษ 1960 เธอเคยได้รับรางวัลออสการ์ จากการแสดงในเรื่อง Darling (1965) นอกจากนั้นยังเคยได้รับรางวัลอีกหลายรางวัลในการแสดงภาพยนตร์เรื่อง Away From Her (2006)
# เฟรด แอสแตร์
เฟรด แอสแตร์  (10 พฤษภาคม ค.ศ. 1899 - 22 มิถุนายน ค.ศ. 1987) เป็นนักแสดงภาพยนตร์ชาวอเมริกันและเป็นนักแสดงละครบรอดเวย์ นักเต้น นักออกแบบท่าเต้น นักร้อง เขามีผลงานการแสดงยาวนานกว่า 76 ปี มีผลงานภาพยนตร์เพลง 31 เรื่อง เขาได้รับการจัดอันดับจากสถาบันภาพยนตร์อเมริกัน ที่อันดับ 5 ในหัวข้อ ดาราชายที่ยิ่งใหญ่ที่สุดตลอดกาล จีน เคลลี เคยกล่าวว่า "ประวัตศาสตร์ของการเต้นในภาพยนตร์เริ่มขึ้นที่แอสแตร์" นอกเหนือจากภาพยนตร์และโทรทัศน์แล้ว นักเต้นคลาสสิกและนักออกแบบท่าเต้นหลายคนอย่าง รูดอล์ฟ นูเรเยฟ, ไมเคิล แจ็กสัน, มิคาอิล แบรีชนิคอฟ และเจอโรม ร็อบบินส์ ก็ต่างได้รับอิทธิพลจากตัวเขา
# ซัลมา ฆาเยก
ซัลมา ฆาเยก ปีโน  เกิดเมื่อวันที่ 2 กันยายน ค.ศ. 1966 เป็นนักแสดง ผู้กำกับ โปรดิวเซอร์ภาพยนตร์และโทรทัศน์ชาวเม็กซิโก ฆาเยกเป็นชาวเม็กซิโกคนแรกที่ได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม เธอถือเป็นหนึ่งในนักแสดงเม็กซิโกที่โดดเด่นที่สุดในฮอลลีวูด ตั้งแต่นักแสดงหนังเงียบอย่าง โดโลเรส เดล ริโอ เธอยังเป็นนักแสดงหญิงคนที่ 2 จาก 3 ของชาวลาตินอเมริกา ถัดจากเฟร์นังดา มงเตเนกรู ชาวบราซิลที่ได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม (อีกคนคือกาตาลินา ซันดิโน โมเรโน นักแสดงชาวโคลอมเบีย)
# โลเรตตา ยัง
โลเรตตา ยัง  (6 มกราคม ค.ศ. 1913 - 12 สิงหาคม ค.ศ. 2000) เป็นนักแสดงชาวอเมริกัน เป็นที่รู้จักในผลงานการแสดงในเรื่อง The Farmer's Daughter (1947) รับบทแครทริน โฮลสตรอม จากบทบาทนี้ทำให้เธอได้รับรางวัลออสการ์ สาขานักแสดงนำหญิงยอดเยี่ยม จากนั้นเธอมีชื่อเข้าชิงรางวัลออสการ์อีกครั้งในสาขาเดียวกันจากเรื่อง Come to the Stable (1949) แต่ไม่ได้รับรางวัล
# ไมอาซอรา
ไมอาซอรา  เป็นไดโนเสาร์ปากเป็ดชนิดหนึ่ง มีชื่อเสียงในการเลี้ยงลูก จัดอยู่ในพวกออร์นิทิสเชียน  ในปีค.ศ. 1970 ในรัฐมอนแทนา สหรัฐอเมริกา ได้มีการค้นพบรังของฝูงไมอาซอราพร้อมลูกๆของมัน แต่ละรังห่างกันประมาณ 6 เมตร จึงเป็นหลักฐานว่าไดโนเสาร์ก็เลี้ยงลูกเหมือนกัน ความยาวประมาณ 9 เมตร อาศัยอยู่ในยุคครีเทเชียสตอนปลายเมื่อประมาณ 80-75 ล้านปีก่อน ฟอสวิลของมันค้นพบที่ทวีปอเมริกาตั้งแต่ที่สหรัฐอเมริกา ไปจนถึงรัฐอะแลสกา มันเป็นเหยื่อตัวโปรดของเทอโรพอดชื่อแดซพีโตซอรัส ญาติของมันคืออิกัวโนดอน และอนาโตไททัน
# ไซส์โมซอรัส
ไซส์โมซอรัส  เป็นอดีตสกุลไดโนเสาร์ซอโรพอดที่มีความยาวประมาณ 30-35 เมตร และหนักถึง 60 ตัน มีความหมายว่ากิ้งก่าแห่งแผ่นดินไหว เพราะเวลาเดินจะทำให้พื้นสั่นเหมือนแผ่นดินไหว กินพืชเป็นอาหาร รักสงบ อาศัยอยู่ในจูแรสซิกตอนปลาย ค้นพบโดยกิลต์เลตต์ เมื่อปีค.ศ.1991 รัฐนิวเม็กซิโก สหรัฐอเมริกา แต่ในปัจจุบัน ได้มีการค้นพบว่าไซส์โมซอรัสนั้น แท้จริงแล้วคือชนิดหนึ่งของสกุลดิปโพลโดคัส

 ขนาด 
ในปี ค.ศ. 1994 ได้มีการประมาณการขนาดของไซส์โมซอรัส ซึ่งใช้ดิปโพลโดคัสเป็นที่อ้างอิงเพราะมีลักษณะคล้ายกันและอยู่ใน วงส์เดียวกัน   ประมาณความยาว กระดูกขาอ่อน  3.1-4เมตร(10-13ฟุต) ต่อมาในปี2006 ได้มีการประเมินโดย เคน คาร์เพนเตอร์ ซึ่งยังคงใช้ ดิปโพลโดคัส เป็นที่อ้างอิง ได้ประมาณความสูงของกระดูกขาอ่อนที่ 4.4-4.6เมตร(14-15ฟุต) แม้ว่ามีสัดส่วนในขนาดที่แตกต่างกัน คาร์เพนเตอร์ ได้แสดงสัดส่วนความยาวรวมประมาณ 58 เมตร (190ฟุต)ซึ่งเขาลดขนาดลงจากที่ เกรโกรี่ พอล ประมาณความยาวไว้ที่ 40-60 เมตร คาร์เพนเตอร์ ชี้ให้เห็นว่า ไซส์โมซอรัส มีความยาวกว่า ซอโรพอดยักษ์อื่นๆอย่าง ดิปโพลโดคัส(32.5เมตร) แบรกคิโอซอรัส ซอโรโพไซดอน (34เมตร) ไททันซอรัส อาร์เจนติโนซอรัส (38เมตร) รวมถึงความยาวของคอ 16.75 เมตร (55 ฟุต) ความยาวลำตัว 9เมตร(30ฟุต) ความยาวของหาง 32เมตร(105ฟุต) ความสูงของขาหน้า  5.75 เมตร(19ฟุต) 

แต่ในปัจจุบันได้มีการระบุว่ากระดูกที่เคยเชื่อกันว่าเป็นปลายหางนั้น แท้จริงเป็นโคนหาง จึงทำให้ไดโนเสาร์สกุลนี้มีความยาวลดลงเหลือเพียง 30-35 เมตร มันจึงไม่ใช่ไดโนเสาร์ที่ใหญ่ที่สุดอีกต่อไป พร้อมกับถูกยุบรวมกับสกุลดิปโพลโดคัสอีกด้วย

โดยดิปโพลโคัส ฮัลโลรัม (Diplodocus hallorum) ซึ่งเป็นชื่อใหม่ของไซส์โมซอรัส มีลักษณะคล้ายคลึงกับดิปโพลโดคัส คาร์เนกี (Diplodocus carnegiei) แค่ก็ต่างกันในส่วนโครงกระดูกขา ของไซส์โมซอรัส มีความเรียวยาวกว่าดิปโพลโดคัส และด้วยขนาดที่แตกต่างกัน โดยดิปโพลโดคัส มีขนาดเล็กกว่าประมาณ25เมตร โดยนักวิทยาศาสตร์ใช้ สัดส่วนรายละเอียดเหล่านี้เพื่อแยกแยะสกุลของซอโรพอดทั้งสองนี้
 แหล่งข้อมูลอื่น 
 Dinosauricon entry for Seismosaurus 
 Science Daily news article about reducing its size estimate
 Child-oriented page on the Enchanged Learning site
 Dino Dictionary entry for Seismosaurus 
 Seismosaurus Documentary
# ไท เอ็นเตอร์เทนเมนต์
ไท เอ็นเตอร์เทนเมนต์ ธนิตย์(ปื๊ด) และ อดิเรก(อังเคิล) เป็นผู้ร่วมกันคิดชื่อบริษัท  : วิสูตร พูลวรลักษณ์ กล่าวใน นิตยสาร ลลนา ฉบับที่ 388 ปักษ์หลัง ก.พ. 2532, หน้า 94  เป็นบริษัทผู้ผลิตและจำหน่ายภาพยนตร์ไทย ในช่วง พ.ศ. 2528 – พ.ศ. 2547  บริหารงานโดยสองอาหลาน คือ จรัล พูลวรลักษณ์ และวิสูตร พูลวรลักษณ์  โดยเป็นค่ายหนังไทยที่พลิกหน้าวงการ ด้วยการผลิตภาพยนตร์ที่จับกระแสของกลุ่มเป้าหมายวัยรุ่นได้ตรงจุด มีงานสร้างคุณภาพอย่างพิถีพิถัน ทันสมัย ไม่เหมือนใคร โดยเริ่มสร้างภาพยนตร์เรื่องแรกคือ ซึมน้อยหน่อยกะล่อนมากหน่อย และยังได้สร้างภาพยนตร์อีกหลายเรื่อง จนประสบความสำเร็จอย่างสูงทั้งรายได้และรางวัลจากสถาบันต่าง ๆ เคยควบกิจการร่วมกับจีเอ็มเอ็ม พิคเจอร์ และหับ โห้ หิ้น ตั้งบริษัทใหม่ในนาม จีเอ็มเอ็ม ไท หับ (GTH) ภายหลังจากการร่วมกันสร้างภาพยนตร์เรื่อง แฟนฉัน   จนกระทั่งได้ขอแยกตัวออกจากการควบรวมและออกมาประกาศการยุบ GTH  เมื่อวันที่ 13 พฤศจิกายน พ.ศ. 2558 โดยมีผลตั้งแต่วันที่ 31 ธันวาคม พ.ศ. 2558 รวมเวลาที่ควบรวมกิจการในชื่อ GTH ทั้งสิ้น 11 ปี ต่อมาได้มีการก่อตั้งบริษัทใหม่ร่วมกับ โมโน เทคโนโลยี ขึ้นเมื่อปี พ.ศ. 2559 ในนาม ที โมเมนต์ แต่ผลดำเนินการไม่เป็นไปตามแผนจึงได้ปิดบริษัทดังกล่าวลงในปี พ.ศ. 2562 และร่วมทุนกับ เมเจอร์ ซีนีเพล็กซ์ และ เอ็ม พิคเจอร์ส จัดตั้งบริษัทใหม่ในนาม ไท เมเจอร์ ใน พ.ศ. 2563

 บุคคลสำคัญ 
 ผู้อำนวยการสร้าง 
 จรัล พูลวรลักษณ์ 
 วิสูตร พูลวรลักษณ์

 ผู้กำกับภาพยนตร์ในสังกัด 
 ธนิตย์ จิตนุกูล (ปื๊ด)
 อดิเรก วัฏลีลา (อังเคิล)
 อุดม อริยอุดมโรจน์ 
 สมจริง ศรีสุภาพ (คิง)
 นนทรีย์ นิมิบุตร (อุ๋ย)
 ยงยุทธ ทองกองทุน (สิน)
 สุเทพ ตันนิรัตน์
 ชลัท ศรีวรรณา
 มานพ เจนจรัสสกุล
 อลงกต เอื้อไพบูลย์ (บุ๊ค)
 สมภพ เวชชพิพัฒน์
 ฯลฯ

 นักแสดงที่มีชื่อเสียงในสังกัด 
 บิลลี่ โอแกน
 สุรศักดิ์ วงษ์ไทย
 เพ็ญ พิสุทธิ์
 ธัชชัย ปาละกูล
 ศุภกร อุดมชัย
 จันจิรา จูแจ้ง
 ขจรศักดิ์ รัตนนิสสัย
 ศักดิ์สิทธิ์ แท่งทอง
 ปฏิภาณ ปฐวีกานต์
 เจษฎาภรณ์ ผลดี
 ชาติชาย งามสรรพ์
 อนันดา เอเวอริ่งแฮม
 สหภาพ วีระฆามินทร์
 ชัยชาญ นิ่มพูลสวัสดิ์
 ณัฐฐาวีรนุช ทองมี
 ภัทรพล ศิลปาจารย์
 ฯลฯ

 ผลงานภาพยนตร์ 
 เรื่อง  ซึมน้อยหน่อย กะล่อนมากหน่อย (2528) ปลื้ม (2529) โปรดทราบ...คิดถึงมาก (2529) อย่าบอกว่าเธอบาป (2530) ดีแตก (2530) รักแรกอุ้ม (2531) ฉลุย (2531) พริกขี้หนูกับหมูแฮม (2532) ฉลุยโครงการ 2 (2533) ปุกปุย (2533) สยึ๋มกึ๋ย (2534) กลิ้งไว้ก่อน พ่อสอนไว้ (2534) บุญตั้งไข่ (2535) โตแล้วต้องโต๋ (2535) ปีหนึ่งเพื่อนกันและวันอัศจรรย์ของผม (2536) คู่แท้ 2 โลก (2537) ฉลุยหิน คนไข่สุดขอบโลก (2537) กึ๋ยทู (2538) รักแท้บทที่ 1 (2538) แรงเป็นไฟละลายแค่เธอ (2539) นางแบบ (2540) 2499 อันธพาลครองเมือง (2540) 303 กลัว/กล้า/อาฆาต (2541) นางนาก (2542) สตรีเหล็ก (2543) แม่เบี้ย (2544) จันดารา (2544) น.ช. นักโทษชาย (2545) แอบคนข้างบ้าน (2546 ผลิตโดย มาหาไชยภาพยนตร์) สตรีเหล็ก 2 (2546) คู่แท้ปาฏิหาริย์ (2546) แฟนฉัน (2546) (ร่วมทุนสร้างกับ จีเอ็มเอ็ม พิคเจอร์ และ หับ โห้ หิ้น ภายหลังรวมกันเป็น จีเอ็มเอ็ม ไท หับ) หมอเจ็บ (2547)
# เถ้าภูเขาไฟ
เถ้าภูเขาไฟ  คือหินภูเขาไฟขนาดเล็กซึ่งถูกบดเป็นขนาดเล็กเนื่องจากการระเบิดของภูเขาไฟUnited States Geological Survey. Tephra: Volcanic Rock and Glass Fragments.  Retrieved on 2008-01-23. ซึ่งมีขนาดเล็กกว่า 2 มิลลิเมตร มีอยู่สามประเภทคือ แบบแก๊สที่ปล่อยออกมา, แบบเถ้าร้อน, หรือทั้งสองอย่างปนกัน มันสามารถทำอันตรายต่อธรรมชาติโดยการพ่นหินหนืดร้อนในสภาพของก๊าซหรือไอ เถ้าภูเขาไฟสามารถทำให้เกิดปัญหาในการหายใจได้ แต่ถ้าเกิดการระเบิดที่รุนแรงอาจทำให้โลกเข้าสู่สภาวะหนาวเย็นลงจากเถ้าถ่านที่บังแสงแดด 

สำหรับเถ้าภูเขาไฟที่ตกลงมาบนพื้นดิน เรียกว่า เถ้าหลาก ซึ่งทำให้เกิดความเสียหายต่อระบบนิเวศหรือสิ่งปลูกสร้างฝีมือมนุษย์ได้ เมื่อเวลาผ่านไปเถ้าหลากนั้นจะทำให้เกิดความอุดมสมบูรณ์ของผืนดินขึ้นได้
# การเจรจา
การเจรจา หรือ การต่อรอง คือการสนทนาที่มีจุดประสงค์เพื่อแก้ไขความขัดแย้งธัศฐ์ชาพัฒน์ ยุกตานนท์, บรรพต วิรุณราช และ ภัทรี ฟรีสตัด. แนวทางการพัฒนาศักยภาพผู้ประนีประนอมในศาลยุติธรรม กรณีศึกษา: ศาลแรงงานภาค 2 . RMUTT Global Business and Economics Review (Online), vol. 12, no. 2 (2017). เพื่อสร้างข้อตกลงระหว่างหลายฝ่าย เพื่อต่อรองเงื่อนไขหรือสนองต่อความพึงพอใจต่างๆ ซึ่งเป็นวิธีหลักเพื่อแก้ไขปัญหาทางเลือก ทั้งนี้หากโต้เถียงยังไม่สิ้นสุดการต่อรองก็ยังดำเนินต่อไป Chutinon Putthiwanit. Is only She a Good Bargainer? The Effects of Gender, Bargaining Behavior and Product Expertise on Bargaining Outcomes. International Journal of Management (Online), vol. 30, no. 3 (2013). ในขณะเดียวกันการเจรจายังส่งผลต่อคุณภาพชีวิตที่ดีขึ้นอีกด้วย Chutinon Putthiwanit & Shu-Hsun Ho. Buyer Success and Failure in Bargaining and Its Consequences. Australian Journal of Business and Management Research (Online), vol. 1, no. 5 (2011).

การเจรจาอาจจะเกิดขึ้นได้ในธุรกิจ องค์กรไม่แสวงหาผลกำไร การประชุมในระดับรัฐบาล การดำเนินงานทางกฎหมาย การเมืองระหว่างประเทศ หรือสถานการณ์ส่วนตัวเช่นการแต่งงาน หย่าร้าง เลี้ยงดูบุตร และทุกสิ่งอย่างในชีวิต การศึกษาเกี่ยวกับการเจรจานั้นเรียกว่าทฤษฏีการเจรจา ผู้เจรจาที่เป็นมืออาชีพนั้นจะถูกเรียกได้มากมากมาย เช่น นักเจรจาของสหภาพ, นักเจรจาสันติภาพ, นักต่อรองตัวประกัน, หรือไม่ก็ไม่มีคำที่เกี่ยวข้องกับการเจรจาโดยตรงที่อยู่ในชื่อเรียกเช่น นักการทูต สมาชิกสภานิติบัญญัติ หรือนายหน้า
# ประเทศไทยในซีเกมส์ 2005
ประเทศไทย ส่งนักกีฬาเข้าร่วมการแข่งขันกีฬาซีเกมส์ 2005 (ซีเกมส์ ครั้งที่ 23) ณ ประเทศฟิลิปปินส์ ซึ่งมีพิธีเปิดอย่างเป็นทางการในวันที่ 27 พฤศจิกายน พ.ศ. 2548 และพิธีปิดในวันที่ 5 ธันวาคม พ.ศ. 2548 โดยส่งนักกีฬาเข้าร่วมการแข่งขันจำนวน 677 คน 

หลังจบสิ้นการแข่งขัน นักกีฬาไทยได้รับเหรียญทอง 87 เหรียญ เหรียญเงิน 78 เหรียญ และเหรียญทองแดง 118 เหรียญ รวม 283 เหรียญ และได้อยู่ในอันดับ 2 ของตารางสรุปเหรียญรองจากเจ้าภาพฟิลิปปินส์
# ค่างเทา
ค่างเทา หรือ ค่างหงอก (อังกฤษ: Silvered langur, Silvery lutung, Silvered leaf monkey) ค่างชนิดหนึ่ง มีชื่อวิทยาศาสตร์ว่า Trachypithecus cristatus จัดเป็นลิงโลกเก่าชนิดหนึ่ง

ค่างเทามีรูปร่างหน้าตาคล้ายกับค่างดำมลายู (Presbytis femoralis) ขนตามลำตัวเป็นสีเทาเข้ม ปลายขนเป็นสีขาวหรือสีเงิน ทำให้แลดูคล้ายผมหงอกของมนุษย์ อันเป็นที่มาของชื่อ บนหัวจะมีขนยาวเป็นหงอนแหลม ใบหน้ามีสีดำไม่มีวงแหวนสีขาวรอบดวงตา มือและเท้าเป็นสีดำ ลูกค่างที่เกิดใหม่ขนตามลำตัวจะเป็นสีเหลืองทอง มีความยาวลำตัวถึงหัว 49-57 เซนติเมตร ความยาวหางประมาณ 72-84 เซนติเมตร น้ำหนัก 6-8 กิโลกรัม มีชนิดย่อยด้วยกัน 2 ชนิด

มีพฤติกรรมอาศัยอยู่บนต้นไม้สูง ในบางครั้งอาจพบในป่าพรุด้วย อาหารของค่างชนิดนี้ได้แก่ ใบอ่อนของต้นไม้, ผลไม้ และแมลงตัวเล็ก ๆ จะออกหากินในเวลากลางวัน มักอยู่รวมเป็นฝูงประมาณ 10-15 ตัว

มีการกระจายพันธุ์ในแถบภาคตะวันตก, ภาคเหนือของไทย, ภาคใต้ของลาว, พม่า, เวียดนาม, ตอนใต้ของจีน, กัมพูชา, มาเลเซีย, เกาะสุมาตรา, เกาะชวาและเกาะบอร์เนียว
# เจมส์ ครอมเวล
เจมส์ โอลิเวอร์ ครอมเวล  เกิดเมื่อวันที่ 27 มกราคม ค.ศ. 1940 เป็นนักแสดงชาวอเมริกัน มีผลงานภาพยนตร์และละครโทรทัศน์ เป็นที่รู้จักจากการแสดงเป็นชาวนาเรื่อง Babe ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม นอกจากนั้นเขายังเคยได้รับการเสนอชื่อเข้าชิงรางวัลเอมมี 3 ครั้ง และรางวัลแซกอวอร์ดส 4 ครั้ง
# ค่าง
ค่าง (อังกฤษ: Langur, Leaf Monkey) ชื่อสามัญของสัตว์เลี้ยงลูกด้วยนมในอันดับวานร โดยจัดอยู่ในวงศ์ย่อย Colobinae ในวงศ์ลิงโลกเก่า (Cercopithecidae)

 ลักษณะ 

ค่างมีลักษณะที่แตกต่างไปจากลิงในวงศ์อื่น ๆ คือ มีรูปร่างที่เพรียวบางกว่า ขาทั้ง 4 ข้างเรียวยาวกว่า แต่มีนิ้วโป้งสั้นกว่า มีหางที่ยาวกว่า รวมถึงขนที่ยาวกว่าด้วย  นอกจากนั้นแล้ว ระบบย่อยอาหารของค่างนั้นจะไม่เหมือนกับลิง กล่าวคือ กระเพาะของค่างจะสามารถย่อยอาหารได้ดีเพียงแค่พืชเท่านั้น ไม่เหมือนกับของลิงซึ่งสามารถย่อยอาหารจำพวกเนื้อสัตว์ได้ด้วย ดังนั้นค่างจึงกินอาหารจำพวกพืชเป็นหลัก โดยได้แก่ ใบไม้, ยอดต้นไม้ หรือผลไม้ และอาจจะกินแมลงเป็นเพียงอาหารเสริมเท่านั้น

 การจำแนกและการกระจายพันธุ์ 
ค่างมีทั้งหมด 58 ชนิด ใน 10 สกุล พบกระจายพันธุ์ตั้งแต่ภูมิภาคเอเชียใต้, ตอนใต้ของจีน และเอเชียอาคเนย์ และพบในทวีปแอฟริกา 3 สกุล คือ สกุล Colobus, Piliocolobus, และ Procolobus  โดยค่างที่อยู่ในสกุล Trachypithecus ลูกที่เกิดใหม่จะมีขนสีเหลืองทองทั้งตัว ไม่ว่าจะเป็นชนิดไหน และจะเปลี่ยนสีขนคล้ายกับตัวเต็มวัยเมื่ออายุได้ 6 เดือน ส่วนในสกุล Presbytis ลูกที่เกิดใหม่จะมีสีออกขาวและมีสีดำพาดที่หลัง

ค่างมีพฤติกรรมชอบอยู่รวมกันเป็นฝูง อาศัยและหากินอยู่ตามต้นไม้หรือหน้าผาสูง มักหากินในเวลากลางวันจนถึงช่วงบ่ายแก่ ๆ นานครั้งจึงจะค่อยลงมายังพื้นดิน

ค่างที่ได้ชื่อว่าเป็นค่างที่สวยที่สุดในโลก คือ ค่างห้าสี (Pygathrix nemaeus)สวนสัตว์เปิดเขาเขียว ได้ลูกค่างห้าสีต้อนรับปิดเทอม จากผู้จัดการออนไลน์   ซึ่งเป็นค่างในสกุล Pygathrix พบได้เฉพาะพรมแดนระหว่างลาวและเวียดนามเท่านั้น นอกจากนี้แล้วยังมีค่างชนิดใกล้เคียงกันอีก 2 ชนิด คือ ค่างสี่สี (P. cinerea) และ ค่างสามสี (P. nigripes) ซึ่งมีความแตกต่างกันของสีขนบริเวณหน้าแข้งและขาหน้า

สำหรับในประเทศไทยพบค่างทั้งหมด 4 ชนิด ใน 2 สกุล ได้แก่ ค่างแว่นถิ่นเหนือ (Trachypithecus phayrei), ค่างแว่นถิ่นใต้ (T. obscura), ค่างเทาหรือค่างหงอก (T. cristata) และค่างดำมลายูหรือค่างดำสุมาตรา (Presbytis melalophos)มารู้จักค่าง (langur) กันดีไหม ?

 สถานะและความเชื่อ 
สถานะของค่างในธรรมชาติ ปัจจุบันนับว่าเสี่ยงต่อการสูญพันธุ์หรือใกล้สูญพันธุ์อย่างวิกฤตแล้วในหลายชนิด เช่น ค่างกระหม่อมขาว (Trachypithecus poliocephalus) ซึ่งพบเป็นกลุ่มของของค่างหัวมงกุฎ (T. francoisi) ซึ่งพบได้เพียงบนเขาหินปูนบนเกาะก๊าทบ่า ซึ่งเป็นเกาะเล็ก ๆ อยู่ในอ่าวตังเกี๋ยเท่านั้น จำนวนประชากรที่สำรวจล่าสุดพบเหลือเพียงแค่ 59 ตัวเท่านั้น และจัดเป็น 1 ใน 10 ชนิดของสัตว์ป่าที่ใกล้สูญพันธุ์แล้วอย่างที่สุดของโลกเหลือเพียง 59 ตัว หนึ่งใน 10 ชนิดหายากที่สุดในโลก จากผู้จัดการออนไลน์ มีเพียงไม่กี่ชนิดเท่านั้นที่ยังมีจำนวนประชากรเหลือมากอยู่ เช่น ค่างแว่นถิ่นใต้ เป็นต้น

ค่าง ในความเชื่อของคนไทย เชื่อว่า เลือดและอวัยวะหลายส่วนของค่างเป็นยาบำรุงกำลังชั้นดี โดยจะใช้ละลายดื่มกับสุรา  และคนจีนก็มีความเชื่อว่า นิ่วของค่างสามารถปรุงเป็นยาได้ ซึ่งไม่เป็นความจริงแต่อย่างใดหน้า 173, สัตว์สวยป่างาม (สิงหาคม, 2518) โดย ชมรมนิเวศวิทยามหาวิทยาลัยมหิดล นอกจากนี้แล้วยังเชื่อด้วยว่า ผีกองกอย ซึ่งเป็นผีป่าที่เชื่อกันว่า จะดูดเลือดจากหัวแม่เท้าของผู้ที่สัญจรในป่าในเวลานอนหลับ มีรูปร่างคล้ายลิง ก็คือ ค่างที่แก่และไม่สามารถขึ้นต้นไม้ได้นั่นเอง ซึ่งค่างเหล่านี้มักมีร่างกายที่อ้วนแผละและมีเขี้ยวโง้งออกจากปากเห็นได้ชัดเจน ทำให้มีหน้าตาที่น่าเกลียดน่ากลัว ผีกองกอย
# คาร์ลอส เบอร์นาร์ด
คาร์ลอส เบอร์นาร์ด  เกิดเมื่อวันที่ 12 ตุลาคม ค.ศ. 1962 เป็นนักแสดงชาวอเมริกัน เป็นที่รู้จักที่สุด จากบทโทนี อัลเมดา ในซีรีส์เรื่อง 24

เบอร์นาร์ดเกิดในอีแวนสตัน รัฐอิลลินอย เขามีเชื้อสายโปแลนด์และสเปน แม่ของเขามีรกรากจากมาดริด เขาพูดภาษาสเปน, รัสเซีย และภาษาเยอรมัน ได้คล่องแคล่ว ด้านชีวิตส่วนตัว เบอร์นาร์ดแต่งงานกับนักแสดงสาว เชอริส เบเกอร์ ใน ค.ศ. 1999 มีบุตรสาวด้วยกัน 1 คนชื่อนาตาลี เกิดเมื่อเดือนสิงหาคม ค.ศ. 2003

 ผลงานแสดง 
เริ่มปีภาพยนตร์/รายการโทรทัศน์บทบาทหมายเหตุ1996 The Killing JarChajén1997Sunset BeachInternNight ManParker's HenchmanEpisode: "In the Still of the Night"Silk StalkingsBradley BabcockEpisode: "Pink Elephants"F/X: The Series Episode: "French Kiss"1998Men in White  1999The Young and the RestlessRafael DelgadoBabylon 5: A Call to ArmsCommunications2000The Colonel's Last FlightRosarioMars and BeyondLt. Ronaldo Alvarez200124Tony Almeida2001-2006, 2009 (115 ตอน)Walker, Texas RangerRaoul 'Skull' HidalgoEpisode: "Without a Sound"Vegas, City of DreamsChico Escovedo200610.5: ApocalypseDr. Miguel Garcia24: The GameTony Almeida2007NursesDr. Richmond2008Alien RaidersAaron Ritter2009Burn NoticeGabrielEpisode: "Good Intentions"2010Angel CamouflagedJude StevensScoundrelsDet. Sgt. Mack
# ทางหลวงแผ่นดินหมายเลข 417
ทางหลวงแผ่นดินหมายเลข 417 สายท่าอากาศยานสุราษฎร์ธานี–ค้อล่าง เป็นทางหลวงแผ่นดินในจังหวัดสุราษฎร์ธานี มีเส้นทางตั้งแต่แยกทางหลวงแผ่นดินหมายเลข 41 อำเภอพุนพิน สิ้นสุดบนทางหลวงแผ่นดินหมายเลข 420 ที่แยกค้อล่าง อำเภอเมืองสุราษฎร์ธานี เป็นถนน 4 ช่องจราจร รวมขาไปและขากลับตลอดสาย รวมระยะทางประมาณ 11 กิโลเมตร

 รายชื่อทางแยก
# ซอโรพอด
ซอโรพอด  คือ ชื่อเรียกของกลุ่มไดโนเสาร์กลุ่มหนึ่ง ซึ่งเป็นสมาชิกของกลุ่มซอริสเกีย (สะโพกคล้ายสัตว์เลื้อยคลาน) ไดโนเสาร์ซอโรพอด โดยส่วนมากมีขนาดใหญ่ มีกะโหลกเล็กเมื่อเทียบกับลำตัว คอยาว หางยาว เดินสี่ขา ส่วนใหญ่แล้วจะมีคอยาวอย่างน้อย 5 เมตร มีอยู่หลายชนิด สกุลที่ใหญ่ที่สุดคืออาร์เจนติโนซอรัส ที่หนักถึง 80 ตัน และยาวถึง 35 เมตร ซอโรพอดชนิดแรกอาศัยอยู่ในยุคไตรแอสสิคตอนปลาย และชนิดสุดท้ายอาศัยอยู่ในยุคครีเทเชียสตอนปลายเมื่อประมาณ 65 ล้านปีก่อน

 การจำแนก
# แมตต์ เลอบลังก์
แมตทิว สตีเวน "แมตต์" เลอบลังก์  เกิดเมื่อวันที่ 25 กรกฎาคม ค.ศ. 1967 เป็นอดีตนักแสดงชาวอเมริกัน เป็นที่รู้จักในบทโจอี ทริบเบียนี ในซิตคอมทางช่องเอ็นบีซี เรื่อง เฟรนส์ และ โจอี ผลงานแสดงภาพยนตร์เรื่องอื่นที่สร้างชื่อของเขาอย่างเช่น Ed (1996), Lost in Space (1998), Charlie's Angels (2000) และ All the Queen's Men (2001) เลอบลังก์เป็นนักแสดงชายรุ่งโรจน์ชาวอเมริกาที่มีเชื้อสายผสมระหว่างแคนาดา อังกฤษ ไอริช ดัตซ์ เยอรมันและฮังการี
# ทิม รอท
ทิม รอท (เกิด 14 พฤษภาคม ค.ศ. 1961) เป็นนักแสดงและผู้กำกับชาวอังกฤษ เป็นที่รู้จักในบทบาทในภาพยนตร์อเมริกันอย่าง Reservoir Dogs, Pulp Fiction, Four Rooms, Planet of the Apes, The Incredible Hulk และ Rob Roy ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม เขายังรับบทคาล ไลต์แมน ในซีรีส์โทรทัศน์เรื่อง Lie to Me
# พอล ยัง
พอล แอนโทนี ยัง  เกิดเมื่อวันที่ 17 มกราคม ค.ศ. 1956Profile on AllMusic เป็นนักร้องเพลงป็อปชาวอังกฤษ มีผลงานเพลงโด่งดัง อย่างเพลง 
"Wherever I Lay My Hat (That's My Home)" ที่ขึ้นอันดับ 1 บนยูเคซิงเกิ้ลส์ชาร์ต นาน 3 อาทิตย์ในช่วงฤดูร้อนปี 1983 และเพลงที่โด่งดังไปทั่วโลกในปี 1985 อย่างเพลง "Everytime You Go Away" ที่ติดอันดับ 1 บนบิลบอร์ดฮอต 100
# ลินดา แฮมิลตัน
ลินดา แคร์รอล แฮมิลตัน  เกิดเมื่อวันที่ 26 กันยายน ค.ศ. 1956 เป็นนักแสดงชาวอเมริกัน เป็นที่รู้จักมากที่สุดในบทแซราห์ คอนเนอร์ ในภาพยนตร์ The Terminator และภาคต่อ Terminator 2: Judgment Day และบทแคเทอรีน แชนด์เลอร์ ในซีรีส์ทางโทรทัศน์ Beauty and the Beast ที่ทำให้เธอได้รับการเสนอชื่อเข้าชิง 2 รางวัลลูกโลกทองคำและ 1 รางวัลเอมมี
# ฮิโรยูกิ มูราโมโตะ
ฮิโรยูกิ มูราโมโตะ (, พ.ศ. 2509 – 10 เมษายน พ.ศ. 2553) หรือที่เป็นที่รู้จักในชื่อฮิโระ มูราโมโตะ เป็นช่างภาพและผู้สื่อข่าว เคยทำงานให้กับออสเตรเลียนบอร์ดแคสติงคอร์ปอเรชัน (เอบีซี) ในโตเกียว ในปี พ.ศ. 2533s และเป็นผู้สื่อข่าวของสำนักข่าวรอยเตอร์สเป็นเวลานานกว่า 15 ปี

 การทำงาน 
มูราโมโตะจบการศึกษาจากมหาวิทยาลัยเทมเพิล เขาทำงานให้กับเอ็นบีซี และเอบีซีในเวลาต่อมา หลังจากนั้นเขาเข้าร่วมกับรอยเตอร์สในฐานะช่างภาพสมัครเล่นใน พ.ศ. 2535 และกลายมาเป็นช่างภาพอาชีพใน 3 ปีถัดมา ขณะที่เขาทำงานอยู่กับรอยเตอร์สเขาได้เดินทางไปยังพื้นที่เสี่ยงหลายพื้นที่ ทั้งประเทศเกาหลีเหนือและประเทศฟิลิปปินส์ (ในช่วงที่การเมืองไม่มั่นคง)

นอกจากนี้เขายังได้เข้าร่วมกิจกรรมการกุศลหลายประเภท โดยเขาได้ใช้เวลา 2 วัน ในการเดิน 100 กิโลเมตรบริเวณภูเขาไฟฟูจิ เพื่อนำเงินไปช่วยเหลือคนยากไร้ในทวีปแอฟริกา

 การเสียชีวิต 
มูราโมโตะถูกยิงเสียชีวิตเมื่อวันที่ 10 เมษายน พ.ศ. 2553 เวลาประมาณ 21.00 น. บริเวณถนนดินสอ หน้าอาคารพรรณี ในระหว่างที่เจ้าหน้าที่ทหารบุกเข้าสลายการชุมนุมของ นปช.แดงทั้งแผ่นดิน บริเวณสะพานผ่านฟ้าลีลาศ ซึ่งมูราโมโตะได้เข้าไปถ่ายภาพเหตุการณ์บริเวณถนนราชดำเนิน ร่างมูราโมโตะถูกส่งไปที่โรงพยาบาลกลางและถูกชันสูตรที่สถาบันนิติเวชวิทยา กรมตำรวจ โดยผลชันสูตรระบุว่าเสียชีวิตจากกระสุนปืนความเร็วสูงที่ทรวงอก ทำลายปอด และหลอดเลือดแดงใหญ่ศูนย์ข้อมูลประชาชนผู้ได้รับผลกระทบจากการสลายการชุมนุม กรณี เม.ย.-พ.ค.53

วันที่ 30 เมษายน 2558 ศาลอาญากรุงเทพใต้มีคำสั่งว่า ไม่ทราบว่าใครเป็นผู้ลงมือกระทำหรือไม่อาจทราบได้ว่ากระสุนปืนที่ยิงถูกมูราโมโตะและผู้ตายอีก 2 คน คือ วสันต์ ภู่ทอง ผู้ร่วมชุมนุม และ ทศชัย เมฆงามฟ้า ผู้ร่วมชุมนุม มีแนววิถีกระสุนปืนมาจากทิศทางใด
# ทีเอ็มเอสเอ็นเตอร์เทนเมนต์
ทีเอ็มเอสเอ็นเตอร์เทนเมนต์  หรือในชื่อเดิม โตเกียวมูฟวี่ชินชะ  เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนตุลาคม พ.ศ. 2489 ปัจจุบันเป็นบริษัทลูกของกลุ่มเซก้าแซมมีโฮลดิงส์ (Sega  Sammy Holdings) ทีเอ็มเอสเอ็นเตอร์เทนเมนต์เป็นหนึ่งในสตูดิโออนิเมะที่เก่าแก่ที่สุดและมีชื่อเสียงมากที่สุดในประเทศญี่ปุ่น ซึ่งไม่เพียงแต่ผลิตอนิเมะในประเทศ แต่ยังผลิตอนิเมะเพื่อฉายในต่างประเทศเช่นสหรัฐอเมริกา อิตาลีและฝรั่งเศสอีกด้วย สตูดิโอดังกล่าวใช้ชื่อทีเอ็มเอสเอ็นเตอร์เทนเมนต์เป็นชื่อบริษัท แต่ใช้ชื่อเรียกสตูดิโอว่า โตเกียวมูฟวี่  ทีเอ็มเอสเป็นเจ้าของบริษัทย่อยเทเลคอมแอนิเมชันฟิล์ม (Telecom Animation Film) ซึ่งมักร่วมผลิตอนิเมะกับทีเอ็มเอส

 รายชื่ออนิเมะที่ผลิตโดยทีเอ็มเอส 
เรดบารอน
ยอดนักสืบจิ๋วโคนัน
ยอดนักสืบจิ๋วโคนัน: วันสบาย ๆ ของซีโร่
ยอดนักสืบจิ๋วโคนัน: ฮันซาวะ ตัวร้ายสุดโหด
จอมโจรอัจฉริยะ
มอนสเตอร์ฟาร์ม
ชินเมกามิเทนเซย์ เดวิชิล
โซนิค เอ็กซ์ เจ้าเม่นสายฟ้า
บาคุกัน มอนสเตอร์บอลทะลุมิติ
จอมโจรลูแปง
โดราเอมอน (ฉบับ 1973)
อังปังแมน
ปาร์แมน (1967-1968)
ดี.เกรย์แมน
โกโซจิ เก็ทโคคาเมนคุง
แฮมทาโร่ แก๊งจิ๋วผจญภัย
เซนต์เซย์ย่า ภาค The Lost Canvas จ้าวนรกฮาเดส
การ์ดไฟท์!! แวนการ์ด
ดอกเตอร์สโตน
กาลวิบัติ 4 อัศวิน
ซาคาโมโตะเดส์

แหล่งข้อมูลอื่น
 TMS  Entertainment
  Telecom Animation Film